Varaždinsko športsko društvo

**Varaždinsko športsko društvo** je bilo športsko društvo iz Varaždina.

## Historija
Osnutak mu datira u razdoblju kraja siječnja i početka veljače 1939. godine. Iz varaždinske su se Slavije izdvojili lakoatletičari i hokejaši te su osnovali svoje vlastito športsko društvo. Svrha novog društva je voditi što jaču propagandu među građanstvom. Planiralo se imati sekcije za laku atletiku, plivanje, tenis, hojeh na ledu i umjetničko sklizanje, a ako bi bilo potreba, namjeravalo se osnovati i ine sekcije osim nogometne. Među osnivačima spominju se već poznati varaždinski športaši kao što su dr Velimir Kalafatić, ing. Stjepan Briksi (Brixi), R. Heršak, Novak, Mišćin I. Hršak, Mladen Vojtjehovski te više dotadanjih sekcija Slavlje te osnivači lakoatletskog i hokejskog športa u Varaždinu Drago Grims i Artur Takač.

Kad je osnovano, odmah se odlučilo pristupiti izgradnji trkaće staze, skakališta i bacališta, što je i učinjeno i tehnički dobro izvedeno. Trkalište je izgrađeno na terenu Veške. Otvorenje je bilo 18. lipnja 1939., a za to je organizirano međunarodno lakoatletsko natjecanju koje je ujedno bilo prva međunarodna priredba u lakoj atletici u Varaždinu. Na istom se prostoru planiralo napraviti tenisko igralište.

1939. je godine društvo imalo 145 članova. Društvo Imalo je dvije sekcije: atletsku i za hokej na ledu (klizačka i hokej sekcija, referent Vladimir Vrančić). Obije su bile članicama u nadležnim športskim savezima u Zagrebu.

1940. je godine u Varaždinu priredilo 5 javnih nastupa i  2 gostovanja u Zagrebu. Dalo je reprezentativce za nastup protiv Mađarske (Fabeta) i protiv Slovačke (Reisinger). Za omladinsku reprezentaciju protiv Splita dalo je VŠD svoje omladince (Krnjoul, Fabeta I, Fabeta II, Koledić). Na podsaveznom natjecanju održanom u Zagrebu VŠD osvojilo je drugo mjesto, pa je time pobijedilo stare i renomirane klubove HAŠK, Concordiju, Makabi i Željezničar, dok je prvo mjesto osvojio Marathon.
Hokejaše na ledu te je godine trenirao je član ljubljanske Ilirije Eržan, državni reprezentativac. Momčad je igrala u Karlovcu, Zagrebu i u Varaždinu. Izvrsnim je igrama bila opasan protivnik i samome prvaku.

## Sekcije
### Atletika
Djelovala od 1939. godine.

### Hokej na ledu
Djelovala od 1939. godine. 1940. su bili vrlo uspješni. Bili su doprvaci Banovine Hrvatske. Prvenstvo Hrvatske u hokeju na ledu 1940./41. napravili su korak više i postali prvacima Banovine Hrvatske.

## Rukomet
VŠD je imao rukometnu sekciju. Djelovala od 1940. godine.

## Stolni tenis
Stolnoteniski odjel pokrenuo je 1941. i već iste godine postigao uspjehe.

## Predsjednici
*1939.: dr Velimir Kalafatić
*1940.: dr Velimir Kalafatić

## Potpredsjednici
*1939.: Stjepan Briksi, Dragutin Mišćin
*1940.: Stjepan Briksi, Dragutin Matošić, Stjepan Matošić, Marijan Vene

## Tajnici
*1940.: Drago Grims (I), Stanislav Đurak
*1940.: Drago Grims (I), Artur Takač (II)

## Izvori
*Novo športsko društvo u Varaždinu. Hrvatsko jedinstvo, Varaždin, 4. veljače 1939., str. 8
*Skupština VSD, Hrvatsko jedinstvo, Varaždin, 8. srpnja 1939., str. 8
*Glavna godišnja skupština V.S.Da., Hrvatsko jedinstvo, Varaždin, 30. studenoga 1940., str. 6
*Table tennis, Hrvatsko jedinstvo, Varaždin, 22. ožujka 1941., str. 5
*Mađarski atletičari na otvorenju trkališta VSD, Hrvatsko jedinstvo, Varaždin, 24. lipnja 1939., str. 6